Pinglovostulo de Santomeo

La Pinglovostulo de Santomeo, Santomea apodo aŭ Santomea apuso (Zoonavena thomensis), estas granda apuso. Ĝi estas endemia de Santomeo kaj Principeo, kaj vivas en la insuloj kaj Santomeo kaj Principeo.BirdLife International, Species Factsheet Zoonavena thomensis, alirita la 17an de Januaro 2019 La specion formale priskribis Ernst Hartert en 1900.

Habitato
La Pinglovostulo de Santomeo estas loĝanta birdo (nemigranta), okupante primarajn kaj sekundarajn arbarojn same kiel kultivitajn areojn kaj plantejojn, de la malaltaj teroj ĝis 1500 m en altitudo.

Kutimaro
La Pinglovostulo de Santomeo kaptas malgrandajn insektojn dumfluge, kaj manĝas en malgrandaj grupoj de 8 ĝis 10 individuoj. La specio nestumas flanke de kavaj arboj, konstruante malfermajn, kavajn nestojn. Reproduktado ŝajne okazas inter aŭgusto kaj oktobro, kaj inoj demetas inter 2 kaj 4 ovojn. La specio ne formas reproduktajn koloniojn, kie ĉiu paro estas solema.

Aspekto
Ĝi havas pli larĝajn flugilojn ol aliaj apusoj kaj ankaŭ iomete malpli arkoformaj. La vosto estas nur iomete forkoformaj, ne tiom kiom tiuj de aliaj apusoj, kaj finas per pinglohavaj plumoj, kiel ĉe aliaj pinglovostuloj. Temas pri ĝenerale nigreca birdo kun blankaj malsupra dorso kaj ventro

 Referencoj 

 Chantler kaj Driessens, Swifts 

Eksteraj ligiloj

Kategorio:Apusedoj
Kategorio:Birdoj de Afriko
Kategorio:Faŭno de Centra Afriko